ഞങ്ങളെ താലിബാന് വിട്ടുകൊടുക്കരുതേ.. സഹായം അഭ്യര്ത്ഥിച്ച് അഫ്ഗാന് സംവിധായിക കാബൂള്: അഫ്ഗാനില് താലിബാന് ഭരണം ഉറപ്പായ വേളയില് തന്റെ രാജ്യത്തെ ജനങ്ങളെ രക്ഷിക്കാന് ലോകരാജ്യങ്ങളോട് അഭ്യര്ത്ഥിച്ച് അഫ്ഗാന് ചലച്ചിത്ര സംവിധായിക സഹ്റാ കരിമിയുടെ വികാരനിര്ഭരമായ കത്ത്. കഴിഞ്ഞ ഏതാനും ആഴ്ചകളില് താലിബാന് നിരവധി പ്രവിശ്യകളുടെ നിയന്ത്രണം നേടിയെന്നും അവര് ജനങ്ങളെ കൂട്ടക്കൊല ചെയ്യുകയാണെന്നും സഹ്റാ പറഞ്ഞു. അനേകം കുട്ടികളെ തട്ടിക്കൊണ്ടുപോയി. പെണ്കുട്ടികളെ നിര്ബന്ധിത വിവാഹത്തിന് വിധേയരാക്കി. വ അവര് ഭരണകൂടവുമായി ബന്ധമുള്ള ആളുകളെ കൊല്ലുന്നു. സര്ക്കാരിനെ പിന്തുണച്ചവരെ പരസ്യമായി തൂക്കിക്കൊന്നു. ലക്ഷക്കണക്കിന് ജനങ്ങളാണ് താലിബാന് ഭീകരരെ ഭയന്ന് നാടും വീടും ഉപേക്ഷിച്ച് പലായനം ചെയ്തത്.ക്യാമ്ബുകളില് കുഞ്ഞുങ്ങള് പാല് കിട്ടാത്തതിനാല് മരിച്ചുവീഴുന്നു. എന്നിട്ടും ലോകം നിശബ്ദമാണ്. 20 വര്ഷം കൊണ്ട് ഞങ്ങളുടെ രാജ്യം, പ്രത്യേകിച്ച് പുതു തലമുറ, നേടിയെടുത്തതെല്ലാം ഈ നിശബ്ദതയിലൂടെ തകര്ന്നടിയും. ഞങ്ങള്ക്ക് നിങ്ങളുടെ ശബ്ദം ആവശ്യമാണ്.താലിബാന് അധികാരത്തിലിരുന്നപ്പോള് സ്കൂളില് പോകുന്ന പെണ്കുട്ടികളുടെ എണ്ണം പൂജ്യം ആയിരുന്നു. എന്നാല് ഇപ്പോള് 90 ലക്ഷത്തോളം അഫ്ഗാന് പെണ്കുട്ടികള് സ്കൂളുകളില് പോകുന്നുണ്ട്. എന്നാല് കഴിഞ്ഞ കുറേ ആഴ്ചകള്ക്കുള്ളില് രാജ്യത്തെ നിരവധി സ്കൂളുകളാണ് താലിബാന് നശിപ്പിച്ചത്. അഫ്ഗാനില് എന്താണ് സംഭവിക്കുന്നതെന്ന് നിങ്ങളുടെ രാജ്യങ്ങളിലെ പ്രധാനപ്പെട്ട മാദ്ധ്യമങ്ങളെ അറിയിച്ച് ഞങ്ങളെ സഹായിക്കൂ. അഫ്ഗാനിസ്ഥാന് പുറത്ത് ഞങ്ങളുടെ ശബ്ദമാകൂ. ഞങ്ങള്ക്ക് മുന്നില് കുറച്ച് സമയമേയുള്ളൂ. സഹ്റ പറഞ്ഞു നിര്ത്തി. കാബൂള് കൂടി താലിബാന് പിടിച്ചെടുത്തതോടെ രാജ്യത്തെ ജനങ്ങള് കടുത്ത ആശങ്കയിലാണ്. രാജ്യത്തെ ജനങ്ങള്ക്ക് എല്ലാവിധ സ്വാതന്ത്ര്യവുമുണ്ടാവുമെന്ന് താലിബാന് ഉറപ്പ് പറയുമ്ബോഴും അവരുടെ പല നടപടികളും അതിന് നേര് വിപരീദമാണ്. രാജ്യത്ത് കടുത്ത മനുഷ്യാവകാശ ലംഘനങ്ങളാണ് താലിബാന് നടത്തുന്നതെന്ന് യു.എന്നും കഴിഞ്ഞ ദിവസം അഭിപ്രായപ്പെട്ടിരുന്നു.